
'निबन्ध' गुकियात भीसं थौं पाश्चात्य साहित्यया 'एस्से' 
(£55३9) या पर्याय कथं छयलावया च्वना थ्व केवल नेपालभाषा 
साहित्यया नितिंजक मखु विश्व साहित्यया नितिं हे छग्‌ न्हूग॒ 
व रोचक विषय सिद्ध जूगु दु । थौं सुँ नं लेखक थ:त दकलय्‌ 
यचुक अभिव्यक्त: यायेफइगु व पाठक लेखकयात दकलय्‌ 
सतिक म्हसीके फइग साहित्यिक विधाया रूपय्‌ निबन्ध 
प्रतिस्थापित जूगु दु । 

नेपालभाषा साहित्यय्‌ आधुनिक कविता, बाखं धुनेवं विकास 
जूगु मेगु न्हूगु विधा निबन्ध खः । खय्‌ तला ने.सं. ७७८ स 
शान्तिपुरया शिलाभिलेखय्‌ न्हयब्वयातःगु जुजु प्रताप मल्लया 
शान्तिपुर यात्रा वर्णन थौंया 'नियात्रा’ निबन्ध नाप छुँ कथं 
ज्वःला: व: तर अथे खया नं नेपालभाषाय्‌ धाथेंगु निबन्धया 
शुरुवात नें सं. १०६४ स भाजु रत्नध्वज जोशीया 'छुच्वय' 
निबन्यं निसें तिनिजुल । अथेहे ने.सं. १०६७ स धर्मदूत पत्रिकाय्‌ 
पिदँगु मोतिलक्ष्मीया 'जन्म' अले थ्व स्वया: ला बला लिपा 
पिदंगु चित्तधर 'हृदय' या 'छु च्वय' आदि नेपालभाषाया प्रारम्भिक 
कालया निबन्ध खः । नेपालभाषाया निबन्ध विधायात 
च्वन्हयाकेगु ज्या ने.सं. १०६७ स पिदंगु धर्मोदय पत्रिकां निसेँ 

सिदयेक जुल । थ्व पत्रिकां रत्नध्वज जोशी थें ज्य:पिं विषयपरक 
निबन्धकारपिनिगु च्वसा परिमार्जन याके बिया: नेपालभाषायात 
वैज्ञानिक विश्लेषण व वौद्धिकता प्रधान गद्यं छायेपेब्यूग जक 
मखुसे प्रेमबहादुर कसा: थें ज्य:पिं स्वतन्त्र अभिव्यक्तिया 
व्यक्तिपरक निबन्धया लँपु चायेका बीपिं निबन्धकारत नं 
पिकाल । धर्मोदय पत्रिकायां लिउ नेपालभाषाया निबन्धयात 
अझ छतं न्हयज्याकीपिं निबन्धकारपिं पिकायेगु ज्या तत्कालीन 
अन्तर कलेज नेपालभाषा साहित्य सम्मेलनं यात । थुगु साहित्य 
सम्मेलनं न्ह न्हपिं युवा निबन्धकारपिं जक पिका:गु मखुसे 
प्रेमबहादुर कसा:जुं छुनादीगु आत्मपरकताया धा:यात अभ 
तत्या तचा: जुइका बीपिं पूर्णबहादुर वैद्य, पद्मरत्न तुलाधर 
थें ज्य:पिं निबन्धकारपिं नं पिकाल । थ्वयकःपिसं आत्मपरक 
शैलीयात ब्वलंकेगु जक मखु नेपालभाषा साहित्ययू प्रगतिशील 
धा:यात क्वातुकेगुली नं तिव: वियादिल । थज्यागु हे इलय्‌ 
पिदंम्ह छम्ह निबन्धकार ख:- भाजु मंगलप्रसाद स्यस्यः । 
उकि वयक: यात नेपालभाषाया निगूगु पुस्ताया निबन्धकार 
कथं नाले छिं । वयक:या निबन्धया रचनाकाल ने.सं. १०८३ 
पाखे खनेदु । थुकथं स्वयेबले वयूकःया निबन्धया रचनाकाल 
खासयाना: च्वमिया थःगु हे कलेज जीवनकाल जूगु खनेदु । 
च्वमिया थःगु हे धापू कथं च्वयेगुया क्रमय 'दाँह' निबन्ध निसें 
वयक:या ल्हा: भचा बांलाक न्ह्या:गु खः । अले थ्व निबन्ध 
अन्तर कलेज नेपालभाषा साहित्य सम्मेलनय्‌ प्रस्तुत यानादीगु 
ख:गुकियात न्हापांगु सिरपा: नं प्राप्त जुल । थुकिया प्रेरणा 

स्वरुप ने.सं. १०९० स वयूक:या 'जिगु डायरी: छपु पौ' पिदन । 
भाजु मंगलप्रसाद स्यस्य:जुया निबन्ध लेखनया ई नेपाल भाषाया 
ख्यलय्‌ भाषिक आन्दोलन न्ह्याना च्वंगु ई खः । थ्व भाषिक 
आन्दोलनं न्हू न्हूपिं कविपिं जक पिकाइगु मखुसे विद्रोह व 
व्यंग: हे उगु ईया काव्यया मू विषयभूमि जुइके बिल । 
नेपालभाषाया काव्ययात न्हूगु मोड जोंकेबिल । फलत तत्कालीन 
कविपिनिगु कविताय्‌ थें थुगु इलय्‌ पिदंगु युवा निबन्धकारपिनिगु 
निबन्धय्‌ नं स्वच्छन्द अभिव्यक्तिया नापं प्रगतिशील विचारधारां 
थायूकाल । थ्व हे कथं तत्कालीन मेपिं युवा च्वमिपिनिगु 
निबन्धय्‌ थें थ्वयक:या 'जिगु डायरी: छपु पो” संग्रहस दुथ्या:ग 
त:पु मछि निबन्धय्‌ विद्रोह व ब्यँग प्रमुख जूवन, सुधारया 
सन्देश प्रतिध्वनित जूवन । तर गुलिं निबनधय्‌ धा:सा ल्यायम्ह 
वैशया किच: स्वरुप मतिना, यौन हे मू विषय ज्‌ वन । झिपु 
निबन्धया संग्रह थ्व “जिगु डायरी: छपु पौ” स - 'भोंया मन्‌', 
'जिगु छें जिगु बल्चा जिम्हि कायया महल', 'पाखा कॅ' आदि 
निबन्धय्‌ छम्ह प्रगतिवादी च्वमिया रुपय्‌ जक मखु थःगु दायित्व 
प्रति नं उलि हे सचेतम्ह निबन्धकारया रुपय्‌ भाजु मंगलप्रसाद 
दं भा:गु दुसा 'वैत लमंकावलय्‌' 'मर्निङ्ग वाकया:वनावलय्‌' 
'पासाया इहिपा:यात भिंतुना' आदि थें ज्य:गु निबन्धय्‌ धा:सा 
वयक:यात फ्रायदया गाक प्रभाव ला:गु स्पष्ट जू । न्हया थे 
ज्यःम्ह मनूनं यौन भावनां मुक्त जुइमफ्‌ धैगु खँ लुमंके ब्यू । 
थ्व संग्रहस विचारधाराया असमान्जस्य छुं भचा खनेदुसां, 
निबन्धकारया लेखकिय व्यक्तित्वयात म्हसीकाबीगु जक, मखु, 

'चिप' 'भोंया मन्‌' 'जिगु छें जिगु बल्चा जिम्ह कायया महल' 
थें ज्य:गु तत्कालीन नेपालभाषाया निबन्ध ख्य:या छगू उपलब्धी 
धायेबह:गु निबन्ध त नं दुथ्याना च्वंगु दु । खयूतला 'जिगु डायरी: 
छपु पौ' स 'पाखा कं', 'चिप' थें ज्य:गु विषय परक पह:व:गु 
निबन्ध दुथ्यानाच्वंगु दुसाँ “अथेला मनूतयूसं थःगु डायरी 
0000 सुयातं क्यनी मखु धकाः” थौंया निबन्ध धयागु हे आत्म 
प्रकाशन खः, व्यक्तित्व प्रधान जुइ धैगु धारणा धा:सा स्पष्ट 
यानादीगु दु । 

थुकथं 'जिगु डायरी: छपु पो’ निबन्ध संग्रह पिदने धुंका: 
आपालं हे लिपा ने. सं. ११२६ स भाजु मंगल प्रसाद जुया मेगु 
निबन्ध संग्रह 'जिगु चिन्तनया पल्पसा’ पिदन गुकियात च्चमिं 
मुक्तक निबन्ध पुचः, (आधुनिक लघु निबन्ध) धका: नां 
छुनादिल । थोंया ई व्यस्तताया ई खः । वाः वाः बिका प्याखं 
क्यनेगु, लां लां बिका: बाखं कनेगु जक मखु तत:हाक:गु 
निवन्ध / प्रबन्ध च्वया: च्वमिं थःगु बौद्धिकता ब्वयेगु जमाना 
थौंया मखय्‌ धुंकल । थौं च्वमिया जक लिमला:गु मखु ब्वमिपिनि 
नं उलि हे लिमला: । च्वमिं छु च्वल व ब्वनेगु मखु, ब्वमिं छु 
ययूकल व च्वयेमा:गु ई खः । उकि कनीम्हेसिनं नं म्ह खँग्वलं 
नं आपालं कने सिधइगु ब्वनीम्हेसिनं नं म्ह इलं नं आपालं 
कायेफइगु साहित्य हे थौंया इलं म्ह:गु साहित्य ख: । थ्व हे 
कारणं कविताय्‌ मुक्तकया प्रचलन वःथें बाखनय्‌, निबन्धय्‌ नं 
लघु बाखं, लघु निबन्धया प्रचलन वःगु दु । थौं छपु मक्तकं 
कविया छगू हे जक भावयात ब्वयेगु याइ थें थौं छपु लघु 

निबन्धं नं निबन्धकारया छग्‌ जक भाव बा विचा:यात पित 
बीगु याइ । थज्यागु हे थौंया आवश्यकतायात थुइका:, थज्यागु 
हे न्हुगु प्रविधियात आत्मसाथ याना: भाजु मंगलप्रसाद स्यस्य: 
जुं नं थःगु निगूगु निबन्ध संग्रहयात लघु निबन्धया रुप बियादिल । 
झिन्हयूपु चिचि हाक:गु निबन्धया संग्रह थ्व 'जिगु 
चिन्तनया पल्पसा” स धाथें मंगलप्रसाद स्यस्य:जुया चिन्तनया 
पल्पसा त्वयाच्वंगु दु, मनया भावना कामनात वानाच्वंगु दु । 
छपु छपु निबन्धय्‌ थःगु जीवन यात्राया क्रमय्‌ थम्हं इया 
कयागु थ:त प्रभावित या:गु छगू छगू अनुभूति वानाच्वंगु दु, 
भावना, कामनात दासिवया च्वंगु दु । अले गनं तप्यंक थःगु 
अभिब्यक्ति वियात: गु दुसां गनं च्वमिं व्यंगात्मक शैलीया प्रयोग 
याना त:गु दु । अझ गुलिं निबन्धय्‌ छम्ह सनेटया च्वमिं थें 
न्हापां वस्तु स्थितिया चित्रण, अनं व वस्तुस्थितिं ह: गु प्रतिफल, 
अले व प्रतिफल सम्बन्धी च्वमिया थःगु प्रतिक्रिया ब्वयेगु ज्या 
जूगु दु । 'द्यो तना च्वंगु जिगु चुक’, 'ज:ला खःला आदि थ्व 
संग्रहस दुथ्या:गु थज्याग्‌ प्रवृत्तिया निबन्धत खः। गथे द्यो 
तना च्वंगु जिगु चुक निबन्धय्‌ “थ्व इ द्वं मनूयात रक्षा 
याइगु ई मखु, मनुखं द्योयात रक्षा यायेगु ई ख: । तर द्योयात 
रक्षा याइम्ह मनूया नुगलं नं द्यो खुया यंके धुंकल'''” धका: 
निबन्धकार मंगलप्रसादजुं थौंया समय प्रति थःगु प्रतिक्रिया 
ब्वयादीगु दु, स्याचुगु व्यंग प्रहार यानादीगु दु । 
खयूतला सुं नं च्वमिं छुं नं च्वइ, थःगु छुं धायेत छुं कनेत 
हे च्वइ, तर अथे खया नं वयागु प्रस्तुत यायेगु पह पाना 
च्वनी । भाजु मंगलप्रसादजुया न्हापांगु निबन्ध संग्रह 'जिगु 

डायरी: छपु पौ' या भूमिकाय्‌ नांदम्ह समालोचक प्रो माणिकलाल 
श्रेष्ठ थुकी दृथ्या:गु निबन्धया आधारय्‌ वयक:यात 
नेपालभाषाया निबन्धय्‌ छम्ह संक्रमणकालया च्वमि “छगू 
प्रवाहयात त्व:ता मेग्‌ प्रवाह कयाच्वंम्ह” धका न्ह्यथना दीगु 
ख:। थज्यागु हे प्रवृत्तिया छुं आभास थ्व 'जिगु चिन्तनया 
पल्पसाय्‌’ नं अझ ल्यं दनि धायेमाः । थ्व संग्रहस “कला व 
जीवनया दुने छभझाः', 'की' स्वाँ' थे ज्य:गु विषय प्रधान 
धायेवह: गु निबन्धत दुथ्यानाच्वंगु दुसा, 'आर्कमिडिजया सिद्धान्तः 
दाम्पत्य जीवन”, 'हनिमुन : निम्ह कैदीतय्‌ अनुभव’ आदि भाव 
प्रधान निबन्ध खः । वासनात्मक मनस्थिति प्रभावितगु थुपिं 
निबन्धय्‌, निबन्धकार स्वया: उपो भावुक कवि कथं च्वमि 
प्रतिविम्बित जूगु दु , यौन अनूभूतिया चित्रण दु । अथेहे 
'न्हृदँया दुने जि', 'ब्वःसल छगू चिन्तन’, 'गंकी', 'जिगु चुक 
छगू स्केच’, 'स्याउँमचाया सः' आदि निबन्धय्‌ भावुकता 
वानाच्वंगु दुसां विचारात्मक सशक्तता परिपक्वतां थाय्‌ 
कयाच्वंगु दु । छम्ह प्रवुद्ध च्वमिया दायित्व निर्वाह जुयाच्वंगु 
दु । अप्वः थें, निबन्धया विषयभूमि थम्हं न्हिया न्हिथं अनुभव 
याना च्वनागु थःगु ज:ख:या परिवेश, थनया समाज, थौंया 
मनूतय्‌गु मनोवृत्ति, निगू पुस्ताया विचय्‌ खनेदयाच्वंगु वैचारिक 
रन्द्र जूग॒ दु । च्वमिया उमेरय्‌ वःगु हयूपा:या किच: वयूकःया 
निबन्धय्‌ प्रतिविम्वित जुगु दु । थःगु ल्याय्‌म्हगु वैसय्‌ च्वगु 
'भोंया मन” 'जिगु छे जिगु बल्चा जिमि कायया महल” निबन्ध 
स “ल्यायूम्ह जीवनयात क्रान्ति व परिवर्तनया नितिं छयलेमा:” 
धाइम्ह जाँगर व जोशं जा:म्ह च्वमि कथं लूगु दुसा थ्व 'जिगु 

चिन्तनया पल्पसा' स छम्ह जिम्मेवारीया क्‌ कबिया च्वॅम्ह 
अभिभावकया रुपय्‌ दंव:गु दु । “थन गंकी फवंवया च्वंपिनिगु 
जीवनय्‌ म्वा:म्वाकं छवासयवाना च्वंपिनिगु न्ह्यपुइ ग्रहणं 
ज्वना च्वंग दु '' त:मि चीमि, बल्ला बमला:या ग्रहणं ज्वना 
च्वंगु दु” धका: 'गंकी' थें ज्य:गु निबन्धय्‌ देया राजनैतिक, 
आर्थिक विसंगतिं ह:गु विदम्बना त न्हयब्वयेगु ज्या थ्व संग्रहस 
जूगु दुसां, अप्व: थें निबन्धय्‌ राजनैतिक चिन्तनया थासय्‌ 
थ:ज:ख:या सामानिक, सांस्कृतिक चिन्तन पाखे हे च्वमि अप्व: 
प्रतिवद्ध जूगु दु । च्वमिया क्यानाभास न्हापा स्वया अझ 
सीमित जूगु दु । च्वमियात थः ज:ख:या दुषित परिवेशं थःगु 
च्वसा न्हापां थज्यागु विषयस निं न्हयाकेगुली बाध्य जुइकगु 
खनेदु । 'लाखय्‌ लसिंतय्‌ बाखं दुने जिगु चुक’ 'द्योतनाच्वँगु 
जिगु चुक” 'जिगु चुक छगू स्केच” 'ज:लाख:ला' आदि थज्यागु 
प्रवृत्तिया निबन्धत ख: । ज:ला ख:लाया दथुइ थ:थवय्‌ सहयोग 
सदूभावनाया थासय्‌ इर्ष्या, द्वेष ल्वापुं थाय्‌ कया ह:गु, सामुहिक 
भावनाया थासय्‌ व्यक्तिवादी स्वार्थ हावि जुया वः गु, सांस्कृतिक 
धरोहरया न्हिया न्हिथं नास जुयावँगु, प्राकृतिक श्रोतया दुरुपयोग 
जुयाच्चंगु, वातावरण प्रदुषण अप्व: जुजं व:गु आदि समस्या हे 
थज्यागु निबन्धया म्‌ भाव भूमि जूगु दु । तर अथे खया नं 
“न्हूदं सीपिंत मखु, म्वाःपिंत खः” धका थ:त छम्ह जीवनवादी 
च्वमि कथं म्हसीके बीगु ज्या “न्हृदँया दुने जि’ थेँ ज्यःगु 
निबन्धय जूगु दुसा 'हयाउँमचाया सः”, “की” 'जि व पञ्च 
तत्व’, 'मृत्यु व जीवनयात दुवाला स्वया बलय्‌' निबन्धय्‌ छम्ह 
उदारवादी च्वमि कथं प्रतिविम्बित जूग दु । अथेहे थ्व संग्रहस 

दुथ्या:ग॒ निबन्ध मध्ये निबन्धकार स्यस्य:जुया भावना धारणायात 
सतिक म्हसीके बीगु निबन्ध “ब्वःसल छू चिन्तन नं खः । 
“थ्व विश्‍वय्‌ छुचाखेरं किमेरां राजयाके विइफु । तर जितः 
थ्व विश्वय्‌ किमेरां राज याकेगु ला छु किमेराया न तक नं 
ल्यंका तये मयो” धका: च्वमिं थौंया विश्व प्रति थःगु परिकल्पना 
व्यक्त याना दीगु दु । अथेहे 'मिला-विज्ञान व मतिनाया मिखाय्‌,' 
“विज्ञान, 'आर्कमिडिजया सिद्धान्त: दाम्पत्य जीवन, 
'ह्याउँमचाया स:' आदि निबन्धय्‌ च्वमिं थःत थौंया वैज्ञानिक 
युग याम्ह, वैज्ञानिक अवधारणा ज्वनाच्वंम्ह च्वमिकथं म्हसीके 
बियादीगु दु । “विज्ञानं खंगु मिला व मतिनां खंगु मिला स्वर्गः 
व पा:ता: थें पाः” धका: कल्पनाया संसार व विज्ञानया संसार 
पा:गु कयना दीगु दु सा “कला व जीवन दुने छा: निबन्धय्‌ 
“द्यौछिया नितिं वं कला व जीवनया मूयात ल्व:मंकल धा:सा 
कन्हे थ्व विश्वनापं वइगु अस्तित्व सभ्यता फक धू ज्वी फु” 
धका: कला नं थौं मनूया नितिं उलिहे महत्वपूर्ण धैगु क्यनादीगु 
दु । “थौंयागु विश्वया किपा जिगु ल्हाःतिइ दु । जि ब्रम्हा 
विष्णु महेश्वर धकाः” थौंया विश्वयात गुखे पाखे न्हयाकेगु 
धैगु निर्णय याइम्ह हे थोंया मनू खया: नं, निगू पुस्तायाके थौं 
खनेदया च्वंगु वैचारिक अन्तरद्वन्द्र पुलांपिसं न्हूगु जवने मफुगु 
न्हपिंस पुलांगुयात नाले मफुगु तथ्ययातनं सतर्क पूर्वक थ्व 
संग्रहस ब्वयात:गु दु । थुकथं थ्व 'जिगु चिन्तनया पल्पसा’स 
निबन्धकार मंगलप्रसाद स्यस्य: छम्ह सुधारवादी यथार्थवादी 
च्वमि कथं जक मखु छम्ह उदारवादी, जीवनवादी, मानवतावादी 
च्वमि कथं थःत प्रस्तुत यानादीगु दु । 

अथेहे जिगु चिन्तनया पल्पसा संग्रहया मेगु विशेषता खः 
थुकिया भाषा शैली । च्वमिं गनं व्यंगात्मक ढंगं सा गनं 
संकेतात्मक ढंगं थःगु भावाभिव्यक्ति बीगु यानात:गु दु। 'की’ 
व स्वाँ' निबन्ध बाहेक फुक्क थासय्‌ आत्मपरक शैलीया 
प्रयोग जुयाच्वंगु दु। आत्मपरक शैलीयात ल्वयेक थोंया 
आधुनिक कविपिसं थें थःगु हे प्रतिकत छयलेगु नं यानादीगु 
दु । अले वयकलं थः:ज्यागु प्रतिक गवले 'मिथिकतं’ पाखें 
कयात: गु दुसा गबलें गनं । 'ब्वःसल : छगू चिन्तन’ 'जिगु 
चुक छगू स्केच' आदि थुकिया दसु ख: । थथे 'मिथिक' 'प्रतिक' 
आदिया प्रयोगं थ:गू भाव विचा:यात कलात्मक रुपं, संकेतात्मक 
ढंगं ब्वयेगुली च्वमि सफल जूगु दु । कविताय्‌ थें च्वमिया 
कल्पना जहाँथिना च्वंगु दु । छपु छपु निबन्ध छपु छपु मुक्तक 
धायेल्व: । थौं छु नं रचनायात थ्व साहित्यिक विधा अन्तर्गत 
ला: धकाः ब्वथले मजी धुंकल धैगु अन्तर विधात्मक सिद्धान्तयात 
थ्व संग्रहस दुथ्याःगु निबन्धं क्यनाब्यूगु दु । आशा दु थ्व 
'जिगु चिन्तनया पल्पसा’ नेपालभाषाया लघु निबन्धया ख्यलय्‌ 
छगू तैसा जक मजुसे पाठकपिनिगु नुगलय्‌ नं पल्पसा जुया: 
त्वयाबी, चेतनाया लहर ग्वाकावी च्वमियात हानं हानं मेगु 
निबन्धया सफ पिकायेत उत्प्रेरणा जुया बी । थ्व हे वयक:यात 
भिंतुना नं । नापं वयकः पाखें हानं हानं थज्यागु कृतित पिदनी 
धैगु आशा व विश्वास नं कया । 
प्रेमशान्ति तुलाधर 
ने.सं. १०२६ सिल्लागा दशमी ज्ञानेश्वर 

पासा मङ्गल प्रसाद श्रेष्ठया मुक्तक निबन्ध पुच: “जिगु 
चिन्तनया पल्पसा” हाकनं छम्व: ब्वना ख तु दच्छि न्हय: हे 
वेक:यागु मुक्क न्हू पह:यागु चीहाक:गु निबन्ध सवा: कायूगु 
हव:ता:चूलागु ख: अबले जिं धया, कवितात्मक निबन्ध (२०- 
९८ ६5525) गद्यया ख्यले मुक्तक पह: व:गु च्वखंत विषयवस्तु 
तसक क्वातु चिन्तन थुलि दुग्यं भाषाय्‌ सहजता (ऽimple- 
1०59), चिन्तने मोइकता (२85500), अले धायगु पहले लयात्मक 
(Rhythm) दया: नुग: थुंदिके फुगु च्वमिया शिप (8161), 
ज्यायगुली खप्पीस (Mastery of ताकी), करं क्यंके फग व ज्वः 
मदुग शालिनता (P९7५०१३॥५) खः उकि साहस द्म्ह (Adven- 
५९०५५), थ:त पाय्‌ फम्ह (२३१ 101010) व तुग: हवाःम्ह 
(ldealistic) च्वमिकथं म्हसीका, जिं च्वमिंया खँभाय्‌ (Expres- 
5101) व्यापकता, थःगु हे बिस्कंगु पह (5४6) परिपक्वता 
(४४) व तुग: नायूके फुगु (Compassion) विशेषता खः, 
च्वमि व वैगु च्वसाया उकि जिं थुलि हे धाय्‌, स्वीदँ नह्य: याम्ह 
मङ्गल प्रसाद श्रेष्ठ (जिगु डायरी: छपु पौ या च्वमि) हानं 
मुक्क न्हू जुया दुप्य॒ वःगु दु, नेपाल भाषाया साहित्य ख्यले 
निबन्ध विधाया सिसिथां जुया, उलि जक मखु, उतर आधुनिक 
बाद (P०७ M०५९५) व रुपवाद या थौंया हलिमे अन्तरराष्ट्रिय 
साहित्य ख्यले हे छपला हाचां थ जुइमा, “जिगु चिन्तनया 
पल्पसा” । 

_जिगणु चिन्तनया पल्पसाया छत्वाचा खँ_ 





“जिगु दायरी: छपु पौ” पिहाँ व:ग॒ ३६ दँ लिपा थ्व 
चिकिचा धंगु सफ्‌ छिंगु ल्हातिइ लाना च्वंगु दु । शायद 
च्वखँया क्षेत्रै तनावने धुक्‌ थें मतिइ त:पि ब्वमिपिनि लागि थ्व 
तापक खने दुगु छप्वा मत खः, क्षणिक पल्पसा नं ख - थ्व 
सफ । खयूतला झण्डै ३० दे ति न्हयो श्रेष्ठ सिरपाया लागि 
हथा हथासँ हस्त लिखितया रुपं मुना ल:ल्हानागु सफू खः 
थ्व । तर न्हापा न्हापा च्वयागु च्वखँतयूगु पलाखय्‌ मन्हयाकुसे 
चिचि हाकयूक ब्वमिया नुगलय्‌ चस्स थिइ कथं मुक्तकया पह 
बिया च्वखंयात तब्या मयासे न्हयब्वयागु च्वखँत जक थ्व 
मुनाया दुने दुथ्यागु दु । थ्व मुनाय्‌ दुथ्यागु च्वखँत मध्ये “द्यो 
तना च्चंगु जिगु चुक” तक श्रेष्ठ सिरपाया लागि वियागु 
मुनाय्‌ द॒थ्या । मेगु निपु प्यपू लिपा च्वयागु च्वखँत खः । 
धाथ्ये सररर स्वय्‌गु खःसा थ्व सफू धौठिं ब्वने सिध: । तर 
थजागु सफू पिकायते ३० दँ पिइमा:गु छायले ? 

थ्व न्हयसलं जि थः हे अजु चाया च्वंगु दू । थ्व मुनाय्‌ 
दुथ्यागु ग्वपू च्वखँय्‌ नं जिग ल्याय्‌म्हसू स्वचाना च्वंपु दु धैगु 
धा:पू दु । थ्व ई दुने जिगु इहिपा जुया मचात नं दये धुंकल, 
जि आ ल्यायम्ह नं मखय्‌ धुंकल । छगु कथं इलं मल्वगु 
ख्वापा थें जुड धुंकल। अझ आला जि थःम्ह कला: नं 
मदयेका याकमि जुया च्वंगु दु । कला: मदया जिं छगुकथं 


ठ 


थ:गु परिचय नापं तंका च्वनागु दु । छगुकथं निरस जुइ 
धुंकल जिगु जिन्दगी । थुकथं ३० दँ या दुने जिगु व पाण्डूलिपि 
च्वसापासा या ढुकतिइ हे सुलाच्वन । पासापिंत इनापयाना व 
पाण्डूलिपीयात च्वसापासाया ढुकृतिं पिकया । झण्डै ३० दँ 
न्हयो च्वयागु मचा मचागु च्वखँत थौ नं न्हगु थें ताल जितः, 
उकि पुलां सुकया न: मता । अलय्‌ निपु प्यपु न्हग॒ च्वखँत नं 
तना सफ्‌ पिकायेगु क्वछिना, थुकि च्वंगु च्वखँत न्हू पुलां गय्‌ 
च्वं छिं ब्वना स्वयेव सिइ दइ । 

जित: लुमं कथं ३० दं न्हयो च्वयागु च्वखँत नं छग्‌ न्हगु 
प्रयोग कथं च्वया पाण्डूलिपीया रुपय्‌ च्वसापासायात ल:ल्हानागु 
खः। जि थः च्वमिं ला च्वया, तर ब्वमितय्‌गु नुगःयात 
लुमंका । जिं च्वयेवं तूँ फुकस्यां ब्वनेमा धैगु मदु, ब्वमि ब्वना 
ययेका बिल कि जि सफलम्ह च्वमि जुइ | उकि थ्व मुनाय्‌ 
दुथ्याकागु च्वखँत जिं ब्वमियात नुगलय्‌ तया च्वयागु खः, 
थुकि जिगु धापू छिगु जिगु नुगलय्‌ स्वचाना च्वंगु खँत हे जक 
खः । खितः धाये थें च्वंगु, धाये मफुगु खँ तयूत जक जिं थःगु 
सफूतिइ उला बियागू ख: । च्वखँ च्वयेगु या मज्जा हे थ्व खः 
कि च्वमि व ब्वमिया तप्यंगु स्वापू थ्व विधाय्‌ थे जिं साहित्यया 
मेगु विधाय्‌ खँ हे मखना । उकि जित: च्वखँँ च्वयेगु लिइ 
तसकं आनन्द व ब्वमियात थ:यागु च्वसाय्‌ मन तयेक साले 
दुगुलिं । 

अथेहे नेपालभाषाया च्वखँया क्षेत्र तब्या जुइमा, न्हून्हपिं 
यक्को च्वखँमित झीगु साहित्यय्‌ नं खनदयेमा धैगु मनं तुना 


ड 


थ्व २० दँया दुने विभिन्न पत्रिकाय्‌ पिहाँव:गु च्वखँ तयके 
न्हिप्यं छुइथें 'तँसा' तया न्हग॒ प्रयोग याना कयना । 'तँसा' 
तया च्वयागु तसक न्हयैपु ताल, यो ताल जित: । 'तँसा' 
तयाच्वयागु च्वखँ “गर्भाधानया दुने एकोरियमया किपा” दकले 
न्हापां 'इनाप' या न्हापांगु लयपौलय ने.सं. ११०७ तय्‌ छापे 
जुल । थ्व प्रयोग न्हपिं च्वखँमिपिंत ह:पा जुइमा, ब्वमिपिंत नं 
च्वखँया रस बाँलाक काये दयमा धैगु मनं तुना, यानागु ख: । 
व हे 'तॅसा' या प्रयोग यात कया ने.सं. ११२१ सय्‌ जित: 
'ठाक्रलाल सिरपा' नं सम्मान यात । च्वखँया सन्दर्भय्‌ 'तँसा' 
या प्रयोग जूगु जिं नेपाली साहित्यय्‌ नं मखनानि, मेमेगु 
भाषाय्‌ प्रयोग जुगु नं जिं मस्यू । थ्व 'तँसा’ जिगु कपिराइट 
मखु, अयनं न्हापां यानागु जिं खः । तर न्हुगु बाँलागु ज्यायात 
न्ह्याम्हस्यां ह:पा कया प्रयोग याये सयेकेमा । थुकिं कीगु 
साहित्यया ख्य अझ तब्या जुइ थें जितः ता । 

“जिगु चिन्तनया पल्पसा” या मेगु खं, पासा पुष्परत्न 
तुलाधरं थुकि दुथ्यागु च्वखँतयूत P0९४८ 55895 या संज्ञा 
बिया दिइगु व थ्व मुनाय्‌ च्वंगु त:पु च्वखँत जिं अंग्रजी भासं 
हिला विइवं वयूकलं वेभ साइटय्‌ तया बिया दिइगु दु । शायद 
अंग्रेजी रुपान्तरया मेगु सफू नं पिहाँ वयेफ्‌ - पिकायेगु ल॑ 
पिया च्वनागु दु । थुकि नं कीगु साहित्य मेपिसनं म्हसिकेत लँ 
यक्को तब्या ज्वीगु जिं खना । नापं 'तँसा' तया च्वयागु 
च्वखँतयगु मुना नं छिंकापिनि न्हयोने याकनं हे ब्वये हयेगु जिं 
मनं तुना च्वनागु दु । 


दक्कलय्‌ लिपा हानं “जिगु चिन्तनया पल्पसा” या हे खँ 
ल्हाये । इलय्‌ पिहाँवये मा:ग॒ सफ, भचा लिपा पिहाँ वसां थ्व 
सफ थौं छिगु ल्हातिइ दु । थ्व सफ॒या पल्पसां छिगु नुगलय्‌ नं 
न्हू न्हूगु पल्पसा त्वयेमा- अथे जुलकि “जिगु चिन्तनया पल्पसां” 
थ:त धन्य तायेकि । 
सुभाय्‌ ! 
नेपाल सम्वत्‌ १०२६ शिलाचरहे 


-मङ्लप्रसाद स्यस्यः 

बी. जी. हाउस, वंद्य: यें 
फोन-४२२८७१४ 
मोबाइल-९०४१-२५५५१२ 

_ सफूपिहाँ वये न्हयोया छत्वाचा ख॑ ` 





च्वमिं न्हयाक्को मिहेनत याना च्वसाँ, सफ्‌ जुया पिहाँ 
मवतले व कृति च्वमिया गर्भया दुने जक लाना च्वनि । 
सफूया रुपय्‌ पिहाँ वयेत, विशेष याना साहित्या ब्यापारिकर 
ण मजूगु भीगु अवस्थाय च्वमि प्रसव वेदनाया अनुभव मयाकं 
सफू पिहाँ वये फे हे मखु । थ्व शायद यक्को च्वमिपिसँ 
अनुभव यागु खं खः । थन छम्ह च्वमिं सफ्‌ पिकाय्‌ बलय्‌ 
न्ट्याबलें द्यापं च्वनेमा । वं सफ्‌ पिकायेत लाय्‌ तयेमा, प्रुफ 
स्वयेमा, प्रेसय्‌ लिमला फमला ब्वाँय्‌ जया च्वनेमा, सफया 
डिजाइन यात उखें थुखें जुइमा, सफूया भूमिकाया लागि 
समालोचकत मा:जूइमा, सफ्‌ मिइत उलिहे थाक्‌ लव मदयूका 
द्यापँ च्वनेमा । उकिसनं सफूया विमोचनयागु फेशनं च्वमि 
अझ उप्पो दयापं च्वनेमा । 

थ्व 'जिगु चिन्तनया पल्पसा’ पिकायेत नं जिं न्हापां प्रेस 
थुवा पासा पुष्प बहादुर चित्रकारयात लुमंके । अनं प्रेसया 
ज्याकुठी कम्प्युटर टाइप याना बिइम्ह भाजु अमन श्रेष्ठ व 
सफू्‌ थाना बिइपिं पासापिंत' नं जिं सुभाय्‌ मब्यूसे मगा । 
सफया देब:या डिजाइनया लागि पासा राजा शाक्ययात हे 
लुमंके, न्हापा १०९० स पिहाँ व:ग॒ 'जिगु दायरी: छपु पौ’ या 
देब: नं वं हे डिजाइन याना ब्यूगु, उबले सिं यागु ब्लक दयेका 
सफूया कभर छापे यानागु, आ जमाना मेगु हे ज्वी धुंकल । थ्व 


प 


सफतिइ थ:गु मनतुनागु खँ प्वंका दीपिं प्रेम शान्ति तुलाधर व 
पुष्परत्न तुलाधरयात नं जिं दुनुगुलं निसें सुभाय्‌ बियाच्वना । 

लिपा लाक्क जिं थ्व सफ्‌ पिकायेगुलिइ उप्पो ह:पा 
ब्यूम्ह जिम्ह वइत ``" ` "`` गुम्हसित जिं थ्व सफ्‌ दोहलपा व 
प्रसाद प्रकाशनयात नं जिं सुभाय्‌ मब्यूसे मगा । बस्‌ 


सज़ल प्रसाद स्यस्य: 
निर्जला एकादशी - ३०६३ 

न्हदँया दुने जि 
मिला- विज्ञान व मतिनाया मिखाय्‌ 
विज्ञान 


आर्कमिडिजया सिद्धान्त : दाम्पत्य जीवन 


ज:लाख:ला 

जिगु चुक : छगु स्केच 

कला व जीवनया दुने छा 
ब्वसल-छगु चिन्तन 

हनिमुन : निम्ह केदीतय्‌ अनुभव 


. लाखय्‌ लसींतय्‌ बाखँ दुने जिगु चुक 

. गंकी 

. द्यो तना च्वगुं जिगु चुक 

. स्वां 

. ह्याउँमचाया स: 

. की 

. जि व पञ्चतत्त्व 

. मृत्यु व जीवनयात दुवाला स्वयाबलय्‌ 


न्हूद॑या दुने जि 





न्हूदँ । देय्‌ देसं वइगु न्हूदँ । न्हदे पतिक जि बुर्‍हा जुया 
वना च्वंगु दु, पुलां जुया वना च्वंगु दु । म्हिगः मचा, थौं 
ल्यायम्ह, कन्हे बुर्‍्हा- न्हूदेया फर्मुला । न्हूदै पतिकं जिग 
मृत्यु सत्तिना वयाच्वंगु दु- मानो जिगु नितिं न्हृदँ मृत्यृया 
अलारम खः । घौ पलां पतिकं जि मृत्यु लिसे सत्तिना च्वने, 
बुर्‍्हा जुजुं वना च्वने । व हे घो पला न्हया न्हयां न्हूदँ वइ, 
वनि । न्हूदं न्हयागगु यात नं पुलां याना विइफु । दॅय दसं 
वइगु न्हदं त्यत्तुमतु त्ययेका च्वनाम्ह जि, जिगु निंति छक: 
खनागु, स्यूगु, ता:गु फुक्क वस्तु पुलां थें ताया वइगु । मखनानिगु, 
मस्युनिगु जक जिगु निति न्हूगु थें च्वं । मनू मिलाय्‌ वनिग्‌ नं 
थौं पुलां जुड धुंकल । मनू मंगल ग्रहलय्‌ मथ्यंनि, जिगु नितिं 
मनू अन मध्यंतले व न्हूगु खं खः । जिं स्यू न्हदं घ्वात्तुघ्वाना 
जितः छन्‌ मृत्युइ थ्यंकि तिनि । तर जितः थ्व विश्वया मनूतसे 
दँय्‌ दसं न्हयैपुक न्हदँ न्यायेका च्वंगु स्वयेयो । न्हूदँ न्यायेकेत 
थन मनूत हे मन्त धा:सा न्हृदँया छुं म्‌ दइमदु । बृइ ल्यंदनिपिं 
मचात बुइ, ल्यायूम्ह ल्यासे ज्वी, सी । मन्‌ सी म्वाइ । मनूया 
शक्तिया दुरुपयोगं थ्व क्रम त्वादेलेफु, न्हुदे न्यायेके मखने 
फ्‌ । उकि जित: वइगु शक्तिया दुरुपयोग मयो, सी-म्वाइया 
क्रम त्वादलिगु मयो । जित: बुया नं सी माःपिं मनूतसें न्हूदे 
न्यायेका च्वंग यो । सिना च्वंपिं मनूतसे न्यायेका च्वंगु न्हे 


१ 


मयो । न्हूदँ सीपिंत मखु, म्वापिंत खः । सी धुंका न्हदँया 
जित: छुं मू मदुसां जि म्वातले निं जितः न्हृदँया मू दु। 


न्हद॑यात लसकस दु, भिंतुना दु । 


मिला -- विज्ञान व मतिनाया मिखाय 





मिला । मतिनाया काल्पनिक संसार । विज्ञानया वास्तविक 
अन्वेषण । कल्पना व वास्तविकताया स्वापू । आध्यात्मिक व 
भौतिकवादया दसु, मिला । मतिनामितसें थिइ मफुम्ह मिलायात 
विज्ञानं थिया क्यना च्वन । सत्तिका क्यना च्वन । विज्ञानं 
न्हग॒ तथ्यत ब्वये हल । मतिना मितसें जीवनया न्हयचो 
लुइका च्वंगु मिलाय्‌ ल:-फय्‌ मदु धका विज्ञानं क्वात्तु क्वाना 
च्वन । संसार विचित्र । मनूया कल्पना विचित्र । वैज्ञानिक 
अनुसन्धानं क्यंगु तथ्यत विचित्र । मिला विचित्र । विज्ञानं 
खंगु मिला व मतिनां खंगु मिला स्वर्ग व पाता थें पा । पुन्हि 
खुनु जहाँ थिना च्वनिगु मिलायात स्वयेबलय्‌ विज्ञानं ब्वयेह:गु 
तथ्यत फसं पुला वं । उकीयागु कलात्मक सौन्दर्य, उकीं 
वियाच्वंगु आनन्दया अनुभुतिइ दुना च्वने बलय्‌ विज्ञानयागु 
तथ्ययात कल्पनाया शक्ति बस्वाना ब्यू । जित: नील आर्मस्ट्रोगं 
मिलाय्‌ दकले न्हापां पला छिना “मानवताया त: धंगु पला: ” 
धाःगु खँपु लुमना च्वनि । जिगु रेडियोलय्‌ “`` "` 'एक रात में 
दो दो चाँद मिला” धा:गु म्ये वइ च्वनि । धन्य मिला । धन्य 
मतिना । धन्य विज्ञान । 


विज्ञान 





मांया प्वाथं बुइसातं हयाउँमचा च्यां च्यां ख्वया हइ । 
- नकतिनि प्वाथं पिहाँवम्ह मचां न्हूगु फसय्‌ सास: ल्हायेसयेकेगु 
कृतः याइ । फसय्‌ च्वंगु अक्सिजनं वइत चप्पा चुप्पा नइ । 
“छंगु सासलय्‌ जि न्हयावलें नापं च्वंच्वने” धका क्वातुगु लि 
धंसा बिइ । न्हूम्ह हयाउँमचां थःगु हे भासं सुवा बिइ । 

मचा बुइकव:म्ह अजिं उकुसमुकुस दंगु क्वथाय्‌ तुख्व 
च्याका मिजला पिकाइ । मिजला या नाप नापं कया रुपय्‌ 
कार्वडाइअक्साइड पिहाँ वइ । मचाया सास: व अक्सिजनया 
खॅल्हावलाय्‌ प:खा जुया क॑ क्वचाया छचाखेरं न्यनावनि । 
हयाउँमचां मि च्याके न्हयो थें सास: ल्हायेफेमखु । व थःगु 
बलं फक्को चिल्लाय्‌ दना ख्वइ । वं सुवा ब्यूगु नं धाये मफु 
तुख्व च्याकम्ह अजियात सरा ब्युग नं धाये मफ्‌ । माम्हस्यां 
दुरु व मव बिचा: मयासे मचाया म्हुतु थःगु नुगयाय्‌ ल्वस्वकेत 
सन्ति । 

आर्कमिडिजया सिंद्वान्त : दाम्पत्य जीवन 


दाम्पत्य जीवन छग सिद्धान्त । प्रकतिया छग नियम । 
छगु वाध्यता, जीवनया । व्यवहारया छगु फर्मला । जिगु 
बिचा:यात आर्कमिडिजया सिद्धान्तं मतिना याना च्वनि । 
मचावबय्‌ स्कूलय्‌ ब्वना तइगु आकमिडिजया सिद्धान्तयात 
जिगु बिचालं दाम्पत्य जीवनलिसे लनाच्वनि । आकमिडिजया 
धापू कथं छुं वस्तु लखय्‌ दुनिबलय्‌ व वस्तु लखय्‌ दुनेत का:गु 
थायृतिगु (\०।८०९) ल:या तौलं व वस्तुया तौल पा ज्वी । 
थःगु सिद्धान्त ध्वाथुइकेत आर्कमिडिजं सकेट व सिलिण्डर 
मेथड न्हयोनेतइ । मास्तरं स्कलय्‌ आर्कमिडिजया सिद्धान्त 
ब्वंकूबलय्‌ जि अस्यो पहलं न्हिलागु दु, मानौं व सिद्धान्त जिं 
जक थ्‌ । 

दाम्पत्य जीवन नं आकमिडिजं विचा: याथें जा:गु छगु 
सिद्धान्त खः । कला: व भा:त आर्कमिडिजया सिद्धान्तया सकेट 
व सिलिण्डर खः । दाम्पत्य जीवनया सकलिगु मतिनाय्‌ 
आर्कमिडिज सिद्धान्तया लखय्‌ दुंग॒ वस्तुं थें कला व भाःत 
थःथवय्‌ तना च्वनि । दाम्पत्य जीवनय्‌ कला: व भा:त निम्हं 
छम्ह जुया च्वनि | इमिसं छुं थुइका च्वनि छुं तंका च्वनि । थ्व 
छगु नियम ख, छगु फमूला । उकि दाम्पत्य जीवन आर्कमिडिजया 
सिद्धान्त खः । 

ज:लाख:ला 





ज:ला ख:ला । मनूत नापं च्वने सयकगु, नापं च्वच्वंगुया 
परिभाषा । ल्वानानं सिनानं, मन्‌त नापं च्वंच्वनि ज:ला ख:ला 
जुया । दसां निसें मद्यंतले योसां मयोसां नापं च्वना ख्वा स्वया 
च्वनेमा:गुलिं 'ज:ला ख:ला' या स्वापूतिं मखु सिखलं चिका 
कैदी जुया च्वने मा:पिं मनूत । ज:ला ख:ला- छगु सामाजिक 
वन्धनया अभिशापं चिकात:पिं, कंकात:पिं केदीत, चेतना दया 
नं थःगु विवेक तंका च्वंपिं विकृत अपराधित । मनू सामाजिक 
प्राणि । व म्वायेत वइग॒ समाजया ब: मा वइत । व समाजया 
बन्धनं पिने च्वना म्वाये फैमखु । समाजया अजगु छगु कचा 
ज:ला ख:लाया बन्धनं नं व पिने च्वने फेमखु । उकि वं थ:त 
'ज:लाख:ला” या झ्यालखानाय्‌ योसां मयोसां कका च्वनि । 
थ्व हे वइग॒ जीवन ख:, जीवनयात म्वाकातयेगु संघर्ष ख: । 

जिं खनागु छपा ज:ला ख:लाया किपा । प्यखल: न्याखल : 
नं मुना च्चंगु छगु मंकागु चुक । चुकय्‌ द्यो, सागा:या नापं 
हिंति, ध्वं हायाच्चनि । चुकय्‌ च्वंपिं ज:लाख:ला सा:गा सुचुकिम्ह 
बाउचित धेबा विइत कचकच याना च्वनि, क:सिं ध्वं हा: गुलिइ 
ल्वानांच्चनि, नाप च्वंपिसं न:गु पुंगुलिइ च्यूतातया ध्याचुनका 
च्वनि, ध्याचु नका नं मज्यूसा सरा बिया च्वनि । सुइगं छेंया 
पौ, क:सि, झ्या स्यंगु दयेकसां नुग: मुयाच्चनि । थःगु अधिकार 
न्हंकेमज्यू धैकथं ल्वानाच्चनि- मानों ल्वायेगु हे इमिगु थग 

जन्मसिद्ध अधिकार खः, ज:लाख:ला जुया म्वानाच्वनेगुया चिं 
खः । इमिगु न्हयपुइ थः स्वया मेपिं च्वमन्हयायूमा धैगु 
मनोवैज्ञानिक तथ्यं खोत्ताबजि नका च्वनि। इमिगु नुगलं 
थःपिं नं म्वाय्‌ मेपिंत नं म्वाके धैगु खँ गन गन जीक फसं 
प्के यंका च्वनि । चुकय्‌ च्वंपिं ल्वंहया द्योत सम्क च्वना 
च्वनि- इमिगु ध्याचु, सरा, ल्वापु न्यना, Divide and Rule 
या नीति स्यूपिं थें । जित: व किपा स्वस्वं झ्यार झुर याना 
खुना छवे माःथें ज्वी । जिगु अन्तर ध्वनि चिल्लाय्‌ दनि- “थन 
तःधंगु सांस्कृतिक हयुपा हयेमानि, मनूतयगु संस्कार व नुगलय्‌ 
गवः फय्‌ वयेके मानि । थन हां निसें ल्यें थना छवेमाःगु 
यक्को ज्यात ल्यं दनि । जिं संघर्ष याये मानि, क्रान्ति याये 
मानि । क्रान्ति जुइ तिनि, हयुमा वइ तिनि ।” 

जिगु चुक : छगु स्केच 


जिगु चुक । व चुकया वातावरणय्‌ जि म्वानाच्वना 
सास:ल्हाना च्वना । सागा:, मंगा ध्वं, हिटि, द्योयात हनाच्वंपिं 
मनूत, मनुखँ दयेकात:गु द्योतयूगु मूर्ति, इत्यादि खने दगु 
मदुगु यक्को जिगु चुकय्‌ दु । जिगु चुक माइक्रोश्कोपं खंके 
मफुपिं किटाणुतयूगु संग्रहालय्‌ खः । जिके, जि थें हे व चुकया 
ल-फयलयू म्वानाच्वंपिं मनू-तय्‌गु न्हयपुइ नं अजापिं विकृत 
किटाणुतसें बाय्‌ कया च्वंगु दु । छगु कथं जिगु चुकय्‌ महामारी 
ल्वचं ग्यानापुक हमला याना च्वंगु दु । समानता, स्वतन्त्रता व 
शान्तिया हत्या जिगु चुक स्वया च्वंगु दु । वातावरण एकदम 
विषाक्त, दूषित । थन मनूत मनूया तँ कृतं वना च्वंगु दु । मनू 
जुया नं मनूतयूके मनूया व्यवहार मदु । म्हगसय्‌ नं सर्गतं 
ल्हावइगु थाय्‌ खः, जिगु चुक । जितः लः त्वंवम्ह दुगुचिया 
मचायात ल: चिम याना फोहर याना विल धका त्वह मदु 
त्वह चिना हमला याइम्ह गुंखिचाया बाखँ लुमना वइ । जिगु 
मिखाया न्हयोने 'मिराकूलस पट' या हुल्यापिं मचात तितिं 
न्हुवया च्वनि । जिगु चुक छम्ह कलाकार स्केच याये ल्यं 
दनिगु आवस्ट्राक्ट आर्ट ख: । 

कला व जीवनया दुने छमा 





कला व जीवन । यैपुसे च्वंगु स्वापु । कला मदुगु जीवनया 
छुं म्‌ मदु । कलां तापागु जीवन फिस: जक खः । जीवन 
न्हयज्याकेत कलाया ग्वाहालि मा: । उकि कला जीवनया 
बसन्त खः । जीवन येपुक न्हयैपुक न्हयाकेत कलां ब: बिया 
च्वनेमा । जीवनय्‌ न्हिले ख्वयें पा: कायेतनं कला मा: । 
जीवनया अनुभुति अनुभव कलाया प्रभाव खः । मेकथ धायेगु 
खःसा कला जीवनया पला पलायात संचालन याना च्वनि, 
न्हयाका च्वनि कला मदयवं जीवनया गती तक्क दिइ, 
न्हयाइ मखु । जीवन मदयूक नं कलाया छुं मू मदु । 

मनूया सभ्यता, इतिहास कलां घ्वात्तुघ्वाका: ब्वलना 
च्वनि । थौंया मनूया रुप (अवस्था) कलाया प्रभाव खः । मनूया 
जीवनं कलायात न्हून्हूकथं नाला यंकुगुलिं हे मनू थौंयागु 
अवस्थाय तक थ्यने फुगु खः । मखुसा व नकितिनि थ्व पृथ्वी 
व: बले थें तुं नाङ्गा, जंगली, असभ्य व शिकारी अवस्थाय्‌ तुं 
लाना च्वने मा:गु खः । शायद वं कला व जीवनया मू मस्युगु 
जूसा मनूया अस्तित्व थ्व विश्वय्‌ ल्यनिगु खैमखु । मनूया 
चेतन शक्तियात कला व जीवनं ब: ब्यूगुलिं याना हे व थ्व 
विश्वय्‌ म्वाना च्वने फत । थौं अनेनेगु समस्यातय्‌ दथ्यी नं 
म्वाना च्वन । थौं स्वया: कन्हे न्हयैपुक म्वायेत कुत: याना 
च्वन, यैपुक म्वायेगु गवसा: ग्वया च्वन। वं थौं याना च्वंगु 

प्रगति वइत मयोसा कन्हे धू यागेगु शक्ति वइके दु। थ्व 
पृथ्वी नकतिनि वःम्ह मनू लिसे थौंयाम्ह मनूयागु शक्ति लना 
स्वःसा उकिया अन्तरया कल्पना तकनं यायेफैमखु । थौंयाम्ह 
मन्‌ व स्वया तसक असभ्य जुया बिइफु, जंगली जुया बिइ 
फ्‌ । घौछिया निंति वं कला व जीवनया मूयात ल्वमंकल 
धा:सा कन्हे थ्व विश्व नापं वइगु अस्तित्व, सभ्यता फुक धू 
ज्वी फ्‌ । 

ब्वसल-छगु चिन्तन 





ब्वसल । पपु दुम्ह सल । आकासय्‌ च्वय्‌ च्वय थ्यंक 
ब्वया वने फुम्ह सल । मनूया कल्पनाया शक्ति दयेकात:म्ह 
प्राणि-ब्वसल । मनूतय्‌ इच्छा, आकांक्षा इमिगु नुग:या ब्वसल 
खः । वास्तविकताय्‌ ज्वी मफुगु, मज्वीगु ज्यायात नं नुग:या 
ब्वसलं पुवंका ब्यू । उकि नुग:या ब्वसलं मनूयात सान्त्वना 
ब्यू, लुदंक सास: ल्हायेगु थाय्‌ ब्यू । 

जिगु तुगलय्‌ नं अनेनेगु इच्छा कामना भय्‌ भय्‌ बिया 
च्वनि । जिगु नुग:या ब्वसल न्यासिचाचां तितिंन्हुया प्याखं 
हुला च्वनि । अन्तरिक्षय्‌ चाहुलाच्वंगु रकेट स्वया नं तच्वगु 
वेगं जिगु इच्छा आकांक्षा ब्वाँय्‌ जुया च्वनि । थ्व ई जिगु, थ्व 
विश्व जिगु । जि थें जा:पिं मनूतसें बाय्‌ कयाच्वंगु थ्व विश्‍व- 
ब्रम्हाण्ड । जि थें जा:पिं मनूत म्वाना च्वंगु थ्व विश्‍व । 
जित: थौं स्वया नं कन्हे न्हयैपुक म्वाय्‌ यो । जित: थ्व विश्‍व 
अभ कन्हे झ:झ धा:गु स्वये यो । जित: थौं स्वया कन्हेयाम्ह 
मन्‌, उप्पो सभ्य जूग॒ स्वये यो, थौं याम्ह मनुखँ स्वया उप्पो 
प्रगति या:गु स्वये यो । 

कन्हेयागु न्हयैपुयात लुमंक्‌ लुमंक जि 'पिगासस्‌’ या 
म्हय्‌ च्वना च्वय्‌ च्वय्‌ आकासय्‌ चाहला च्वंम्ह 'बेलोरफोन’ 
थें जुया च्वनि जिं 'किमेरा' यात स्याये मानि- थोौंया 
समस्यातयूत न्हंक्‌ न्हंक्‌ प्रगतिया न्हू न्हुगु लँपु लुइके मानि । 

थौं यागु विश्वया किपा जिगु ल्हातिइ दु । जि ब्रम्हा, विष्णु, 
महेश्वर खः । जिगु इच्छा कामनाया ब्वसल पिगाससयात जिं 
धा:थे छयलेत जिगु ल्हातिइ लुंयागु लगाम्‌ दु । लुंयागु लगाम्‌ 
ज्वना पिगासस्‌ गया ब्वयाच्वनाम्ह जि वेलोरफोन । जि मन्‌ । 
जिगु ल्हातिइ च्वंगु थ्व विश्व जित: मयोसा कन्हे जिं धूयामा 
बिइफ्‌ । थ्व विश्‍वय्‌ छचाखेरं किमेरां राज याके बिइफु । तर 
जित: थ्व विश्‍वय्‌ किमेरां राज याकेगुला छु किमेराया न तक 
नं ल्यंका तये मयो । जिगु नुग:या पिगाससं किमेराया हत्या 
यायेत ब: बिया च्वनि, न्हंकेगु कृत: याना च्वनि । जि पिगासस्‌या 
म्हय्‌ च्वना किमेरायात मामां विजयया लँय्‌ (आकासय) ब्वया 
च्वने । 

हनिमुन : निम्ह केदीतय्‌ अनुभव 





थौं जिमित क्वथा ब्यूगु । जिमिगु हनिमुन थौं । जीवनय्‌ 
गुवलें ल्वममनि कथं न्ह॒गु अनुभव, अनुभुतिं बाय्‌ कया च्वंगु 
चा थों । थ्व ई जासुसी उपन्यासया रहस्योदघाटन जुया च्वंगु 
अवस्था । छगु कर्थ कौतुहल जुया पिया च्वनागु ई- न्हयाना 
च्वंगु चा थौं । कल्पना याना च्वनागु खँयात वास्तविकतां 
कयच्याना च्वंगु ई थ्व । 

थौं हनिमुन, इहिपाया आजु थ्व मखु । अयूनं खने मरु मरु 
तेज्जु जया च्वंगू ई थ्व, थौंया हनिमुन । अयूसां सुलाकासा 
म्हिते थें व मछापहलं क्वछुना च्वनि । जि भचा ह्यामि जुया 
धाये - “थन सु खना मछालेगु ?” वं लिस: बिइमखु, तर थःगु 
मछापह चिइकेगु कृत: याई । विस्तारं जिगु खँय थःगु चिस्सगु 
सलं पाच्युंबइ वं । जिगु नुग:या ढुक ढुक मिनिगु पलाखय्‌ 
भचा सामान्य गति वइ । निम्हस्यां खँ ल्हाल्हाँ विस्तारं मछापह 
तना वनि | जि व व थों छगु क्वथाय्‌, छपा लासाय्‌। कोठाया 
वातावरणयात ल्व:गु मत- वं जितः, जिं वइत थिथि ख्वा स्वया 
खँल्हाना च्वने । मछिंगु, मछागु विस्तारं तनावनि। म्हिग: तक 
याक याक दना च्वनापिं जिपिं थों छक्‌ क्वथाय्‌ नापं च्वना 
न्हग सुहागरात” या अनुभव याना च्वने । जि वइके तना च्वने । 
वः जिके तना वनेगु कुत: याना च्वनि । वइगु आत्मसमर्पण 
यात जिगु नुगलं चुप्पा चुप्पा नया च्वनि, मतिनाया लिधंसां 


१३ 


पित्तु पिया च्वनि । जिगु मतिनाय्‌ वं थःगु लिधंसा लुइका 
च्वनि । जिमिसं थःपिं तंका नं थःपिसं छु लुइका च्वने । 
मतिनाया संसारय्‌ कंका च्वनापिं कैदीत जिपिं, बाचा पुले 
धुंका नं सुथ वइ धका ग्या । संसार ख्यंलं नं जिमिसं ख्यूं 
मतायेका । जिं वेद स्वीज 'अफ' यायां धाये- “इहिपा धुंका 
मनूत आदम-इम जुइ सयकेमा ।” 

लाखय लसींतय बाखँ दुने जिगु चुक 


जिंगु बाय, जिग्‌ छे, जिग्‌ चुक । जिगु जीवन न्हयाना 
च्वंगु संसार थ्व । जिगु चुकय्‌ त्वायापिं मचात चाक:लि पांपां 
म्हिता च्वनि, सुलाकासा म्हिता च्वनि । थःथपिसं सःसस्यूग्‌ 
खँत न्यने कने याना च्वनि । इमिगु थ्व चिकिचा धंगु संसार 
मानो इमिगु निंति रंगशाला खः, गोष्ठि यायेगु थायू ख: । व 
चुक मचातय्‌ थ:पिंस दयूकात:गु डिजनेलायण्ड ख:, हाइडपार्क 
ख: । इमिगु न्हिले ख्ययेया संसार- जिगु चुक । गुवलें मचात 
छपुच: चिना भूत, प्रेत, कवं, किचकन्या, लाखें-लर्सीतयूगु 
ग्यानापुगु बाखंत कना न्हायपं तिंतिंस्वाका ई छयाना च्वनि । 
अजागु बाखँत कना इमिसं थ:पिं फुक्क ग्यानापुगु वातावरणं 
भयभित जुग कल्पना याना च्वनि । चुक छगुलिं मसान थें 
च्वनि इमित । इमिसं कल्पना याना च्वंगु संसार व इमिगु 
चुकया वास्तविक किपा छुँ मपा धका इमिसं मथूनि । लाखय्‌ 
लसींया भावनां पिडितपिं मनूतसें थ्व संसारय्‌ बाय्‌ कया च्वंगु 
दु धैगु खँ इमिसं मस्यूनि । छयंगुया ख्वापालं पुयाच्वंपिं मनूतयगु 
नुगलय्‌ भूत, प्रेत, कवं, किचकन्या प्याखँ ल्हयाच्वंगु खँ इमिसं 
थुइके ल्यं दनि । जितः इमित लाखय्‌ लसींया न्हूगु वाख कने 
मास्ति वइ । भूत, प्रेत, कवं, किचकन्याया सकलिगु बाखँत 
थुइका बिइ मास्तिवइ । जित: थ्व चुकय्‌ छुचाखेरं लाखय्‌ 
लसीतसें बायूकया च्वंगु दु, इमिगु बास लाखय्‌ लसींतयूगु 


tO 


देशय्‌ लाना च्वंगु दु धका कने मास्ति वइ । जिगु नुगलय्‌ हि 
ग्वारा गवारा दाया वइ । गय्‌ गय्‌ भयभित वातावरणय्‌ च्वं 
च्वपिं व मचातयूत बन्दूक व गोलि ज्वंका जुरुम्रुँ थने मास्ति 
वइ जित: । 


१६ 


गंकी 





उखुन्‌ पुन्हि । अयूनं मिला लय्‌मता । मिलाया ख्वा 
चमक । खिउंसे च्वं । मिलायात ग्रहणं ज्वना च्वन । उकिं 
उखुनु पुन्हि जुया नं पुन्हि थें मच्वं । अन्धविश्वासय्‌ नं मनूतय्‌ 
विश्वास । बुर्‍्हा बुम्हित मिलायात राहं ज्वंगु खँय्‌ पत्यायाना 
च्वनि । “द्योयात नं दुःख जू, द्योयात नं कसा: नक्‌” धका 
इमिसं ख: थें मखुथें नुग: मछिंका च्वनि । स्कलय्‌ बंग्वाराया 
किपा मिलाय लाना ग्रहण ज्वीगु खँयात थुइका च्वंपिँ मचातयूत 
थजागु खँय पत्यायाके थाक्‌ । थौंयागु विज्ञानं मिलाय्‌ छें दनेत 
स्वया च्वंग्‌ दु । थ्व खँय्‌ नं बुऱ्हा बुह्हितयूत पत्या याके 
थाक्‌ । संसार विचित्र । मनूतय्‌ कृत: छगु, विश्वास छग्‌ । 
बा-मिला स्वया नख: न्यायकिपिं मूस्मांत नं गव विश्वय्‌ यक्को 
दु । फुक्कस्यां थ:थ:गु विश्वास तः धं, थःथःगु कुतः त: धं । 

उखुनु मिला यात ग्रहण ज्वंगु पुन्हि । गंकी फ्वने बाज्या 
गंकी "`` धका फ्वंवपिं इत:मित: कक हा:ज्वी । मनूत 
थःथःगु दसा फायकेत, मिलायात याकनं राहं त्वतकेत क्वदवं, 
वा, जाकि धेवा दान बिया च्वनि। गुम्हं खुसिइ मोल्हया 
च्वनि । ग्रहणं ल्हाक्क, ग्रहणं ल्हाका नये मज्यू धैगु मन्‌तय्‌ 
धारणा । नसायात कसं थिइका ग्रहणं मल्हाकेगु कृत: याई । 
मनूतयगु विवेकयात अन्धविश्वासं पतिमति चिंका विइ । थजागु 
खँय्‌ पत्या मयाइपिं मनूत होटल, रेष्टुराँय्‌ नयेत लिचिलिइ 
मखु । मनूत कतिला पाक: जक ख:- पुलांपि नं, न्हपिं नं । 

जिगु न्हयोने ल्यासेचाम्ह मैंचा छम्हवया ब्यकंच्यानात:गु 
दाला न्हचिकि, गंकी फ्वनेत । जिगु ल्यायूम्ह नुग: वइगु म्हय्‌ 
त:तम:त क्यना च्वनि । थ्व स्वाभाविक खः । सु नं ल्यासेतय्‌त 
खनिबलय्‌ ल्यायूम्हतसें यौन संतुष्टिया सास:ल्हा । व गंकी 
फ्वंवया नं जिगु न्हयोने मछाला च्वनि । वइगु ख्वालय्‌ छा 
मछाया ग्रहणं ज्वना च्वनि । जितः मुस्यागेके अपुगु ल्यासेतय्‌गु 
नुग:खना अजुगति चा । जिं धेवा विइ न्हयो वइत छक च्वों 
निसें क्वो थ्यंक स्वये । 

कोदोंगु वोसतं वइगु यौवनयात छांयपिया च्वंगु दु । 
वइगु दालाय्‌ च्वंगु वोसत छुवासय्‌ वाना त:गु थें च्वं । थेक्क 
स्वये बलय्‌ मनूतसें सी न्हयो हे छवासयवाना च्वंगु थें ताइ 
जित: । सी मानि धका स्यूपिं मनूतसें नं विवेकया मिखां स्वये 
मस । जिं खंका च्वनागु, सिइका च्वनागु, थुइका च्वनागु 
वातावरणं जिगु न्हयपुइ ग्रहणं ज्वना च्वनि- “थन गंकी फ्वंवया 
च्वंपिनिगु जीवनय्‌, म्वाम्वाकं छवासयूवाना च्वंमिनिगु न्हयपुइ 
ग्रहणं ज्वना च्वंगु दु, भीगु संस्कारयात ग्रहणं ज्वना च्वंगु 
दु'`"`` तःमि चिमि, बल्ला बमलाया ग्रहणं ज्वना च्वंगु दु । 
कतिला पाक:गु मनूया भावनाय्‌ ग्रहणं मत्वतुनि । थन थःगु 
किपां थःत हे दायेका ग्रहणं ज्वंका च्वंपिं मनूत दु । मनूखँ 
मनूया हि त्वना च्वंगु थ्व विश्‍वय्‌ मानवताया मिखा थ्वया 
त:गु दु । थन छेकि तये सःपिं मनूत जक न्हापाला । ` "`` ॥ 
जिगु न्हयोने, लिउने, छचाखेरं गंकी, गंकी, गंकीया स: थ्वया 
च्वनि । 

द्यो तना च्वगुं जिगु चुक 


जिगु चुक- सागा: व लपं, जक मखु, द्योतसें नं बाय कया 
च्वंगु चुक । थन महाद्यो, नारांद्यो, गणेद्यो, कुमारी, हलुमान, 
भगवती, उमा महेश्वर व मेमेपिं नं यकको द्योत दु । थुलिजक 
मखु: ल्वहेया स्वंगः ततः ग्वगु धःत नं व द्योत नापं तया त:गु 
दु- 'वंध’ त्वाया दसि थें । गणेद्यो ला जिमि थान गणेश हे 
जुल, जिमि बा नं हे स्थापना याना त:म्ह । व गणेद्यो स्वंगु दं 
हे बूम्ह जि, उकिला जिगु नां नं मङ्गल जग॒ । व जिमि थान 
गणेश ला उगु ल्याखँ जिमि दाजु धा:सां छुं पाइ मखु । थुकथं 
इल्ल द्योत दगु ल्याखँ, जिग चुकया:पिं मनूतथें धर्मात्मापि 
मेथाय्‌ गनं दइमखुला धइथें जित: छक निक थः:के हे न्हयस 
तये मास्ति वइगु । मेखें जित: छम्ह निम्ह पासापिन्सं थुकथं नं 
न्येनेगु या- “थ्व चुकय्‌ उलिमछि द्योत दु, द्यो खुया याकि तनि 
धका पिवा च्वनिपिं द्योपाला नं ला थन दयूमा ।” “थथे सहस्र 
कोटी द्वं रक्षायाना त:पिं जिपिं चुकया छचाखेरं दयूक दयूक 
नं द्यो खुया यंकिला ?”- जिं भचा फुइं याये थें धाये। ख नं 
व हे द्योत साखितया थ्व चुकय्‌ त: क्व मछि ल्वापु ज्वी धुंकल । 
सुनां धा:गु खः, सुनां धाःगु मखु सुं छम्ह द्यो सुइग्‌ं पक्षय्‌ 
च्वना तिरिक्क न्ववाना ब्यूगु मदु । मनूलय्‌ नं नेवातय्‌ छः गु 
त: धंगू मनोवैज्ञानिक चरित्र दु- सुं छम्ह नेवाया भिं जूगु मेम्ह 
नेवा नं मिखा वागलं स्वये मफेगु । व हे प्रगति नेवाया सत्ता 

मेपिं न्हयाम्हस्यां या:ग॒ जूसा वइत विरोध जुइ मखु | उकिं 
जिगु चुकय्‌ त्वह मदु त्वह चिना नं ल्वापु जु- नेवाया प्रगति 
मजुइकेत । थु कि धा:सा चुकयापि फक्क द्योत छप्पं जया 
समर्थन या: थें जिं ता । छायूधा:सा मनू वद्यो, दो व मन्‌- ला 
व लुसि थें । मनूतसें हनात:पिं द्यो, द्योतसें रक्षायाना- त:पि 
मनूत । मनूर्ख याया थें द्यो, द्वं याया थे मनू । मनूखँ नुगलं 
खंका स्वनात:पिं द्यो, मनुखँ हे मू व मि ज्यू धका खुइका च्वंपिं 
द्यो, तंका च्वंपिं द्यो । 

थ्व युग मनू हे द्यो जुइगु युग, दानव जुइगु युग । मन॒खं 
ताण्डव नृत्य याये ज्यूगु युग । थः यथ्थे याये ज्यूगु युग थ्व । 
ब्रम्हा, विष्णु, महेश्वर नं मन्‌ । राहू, केतु, शनि नं मन्‌ । 
जिगु फुइंयात म्वाय्‌ चुइके थें- द्वं रक्षायानातःपिं जिपिं, द्योयात 
हनाच्चनापिं जिपिं चुकया छचाखेरं दयूक दयक नं द्योतयग 
झोल महाद्यो बेपत्ता जुल । महाद्यो गन वन नाप च्वंपि मेपिं 
द्योतसें खना नं सत्य खँ न्वमवा । इमित ला:सा महाद्यो 
यंकूपिसं किमिसिकक ख्याना थकुगु दइ । जिमित नं गुखुनु 
लाइ छनु बेपत्ता याइतिनि धका इमिनं मनय्‌ च्वं ज्वी । 
त्वायापिं मनूत जिमि ला न्हाय्‌ भुइसे च्वनिगु स्वाभाविक हे 
जुल । मनुखेँ या:थे द्योया हनावना जुइगुलिं नारांद्यो भचा 
लिगिलिगि थें ताया प्यपा ल्हा दुम्ह नारांद्यो नं याकनं वेपत्ता 
जुइ धका प्यपु त:त:पुगु डण्डी काका सनेहे मफयूक ढलान 
याना बिया । थुकथं इलय्‌ हे हवता चायेका मा:गु एक्सन 
मका: सा महाद्यो नं थें नारांद्योनं नं जिमित कंग लाना वनि 

धका हे जिमिसं नारांद्योयात थुकथं सास्ति वियागु ख: । द्यो 
खुइपिंत छु यायेगु चैग॒ खँय्‌ ला जिपिं बिवस । द्योयात बचेयायूगु 
खयू जिपिं बुंख्याचा जक खः । द्यो हना च्वंपिं मनूत नपुंसक 
ज्वी धुंकल । अयूनं कमसेकम द्योयात बिस्युंवने मफय्‌क छु 
यायेगु धैगु कृत: कथं जक नारांद्योयात डण्डी काकाबियागु 
ख: । द्योयात रक्षायायेत, धर्मयात बचे यायेत थुलिं उप्पो छु 
यायेगु जिमिसं । थुकियाना द्यो खुसि ज्‌ मज्‌ नं धाये मफ, मेपिं 
मनूत खुसि ज्‌ मज्‌ नं धाये मफ । तर छगु छु प्रमाण्ति जुल 
धा:सा थ्व ई द्वं मनूयात रक्षा याइगु ई मखु, मनखं द्योयात 
रक्षा यायेगु ई ख : । तर द्योयात रक्षा याइम्ह मनूया नुगलं नं 
द्यो खुया यंके धुंकल, द्यो तना वने धुंकल । मेकथं धायेगु 
खःसा, द्यो धैम्ह द हे मदय्‌ धुंकल धा:सां जि धुंकल । 

स्वां 


स्वां सुयात मय: मचा, ल्यायम्ह, ल्यासे, बुर्‍्हा बुर्‍ही 
फुककसितं य: । स्वां प्रकृतिया बरदान खः । अनेनेगु रंगयागु 
हिसि दुगु स्वां खनीबलय्‌ भीगु नुगलय्‌ नं स्वां हवः । उकिसनं 
नस्वा:गु स्वानं कीत झन उप्व: आनन्द बिउ । तःताजि स्वां 
इलय्‌ ब्यलय्‌ दच्छियंक क्यबय्‌, भीगु कःसिइ, गमलाय्‌ हवयाच्वंगु 
झीसं खनाच्वनागु दु । गुगं स्वां दच्छियंकं हव:सा गुगं स्वां 
दखिइ छभा:जक हवइ। स्वां त:ताजि दु- गथेकि गुलाफ, 
गुणकेरा, जीस्वां, तफोस्व, पंखास्वां, दाफ स्वां, गोदावरी, जर्मन 
स्वां, अजूस्वां चमेली स्वां अथे हे मेमेगु स्वां । क्यबय्‌, गमलाय्‌ 
पीगु स्वां नं दु, जंगलय्‌ बनय्‌ हवइगु स्वां नं दु । लापचा, 
भम्वः हा स्वानय्‌ भुना: रस त्वनाच्वनीगु नं भीसं खनाच्वनागु 
दु । स्वांयागु प्राकृतिक आनन्द मनूतयूसं जक मखु, की भगः, 
पशु फुककसिनं अनुभव या: । उकि स्वां प्रकृतिया छगू न्हयइपुगु 
देछा खः । 

स्वां झीसं द्ययात छाना । द्यःया स्वां धका: छयनय्‌ 
छुना । मिसातय्‌ छयनय्‌ लिउने समा: यायेभनं स्वां छुइसा 
मिजंतय्‌ न्हायपं कापिइ स्वां तयेगु चलन नं दु । कीसं क्वथाय्‌, 
समारोह जुइबलय्‌ फुलदानय्‌, गमलाय्‌ स्वां छायूपिया: वातावरण 
आनन्दित याना च्वनि । पिनेयापिं पाहां वइबलय्‌ भीसं स्वांमा: 
क्वखायेका: लसकस याइ स्वाँ म्हू बिया हनि । इहिपा बलय्‌ 

स्वांमा: क्वखायेका हे स्वयबर याइ । सुं चुनावय्‌ त्याइबलय्‌ नं 
स्वां, स्वामालं छायूपिया: हे भिंतुना बिइ । सीम्ह मन्‌ सिथं 
यंके न्हयो नं स्वां स्वांमा: छाना: हे थःगु श्रद्धा देछाइ । झीग्‌ 
पूजा पाठया ज्याय्‌ नं स्वां मदयेक मगा: । थुकथं स्वां झीगु 
भावनाया प्रतीक ख: । स्वां भीगु नुग: खः, भीगु आत्मा 
खः । भीसं झीगु दुःख, सुख, आनन्दया अनुभूति स्वांनय्‌ खंका 
च्वना, ब्वया च्वना । स्वां भीगु जीवन ख: । 

स्वां भीगु प्राकृतिक धन खः, प्राकृतिक सम्पदा खः । 
भीसं स्वांयात थें हे प्राकृतिक वनस्पति सिमा स्वांमायात बांलाक 
छ्यलेमा, सदुपयोग यायेमा: । वनस्पति सिमा स्वांमा, ल: फय्‌ 
मदयेक भी म्वाये फड मखु, सुं प्राणि नं म्वाये फड मखु । थ्व 
मदयेक भीसं नं प्रगति याये फड मखु । स्वांयागु नस्वा: व रंग 
झीगु जीवनयात न्हयइपुक्‌ थें प्रकृतिं बियात:गु हरेक वस्तुयात 
झीसं भिंकथं छ्यले सयेकेमा: । भीगु देया बन, गं स्वांमा 
सिमात झन भन न्हनावना: भीत स्वच्छ ल: फय्‌ लुयकेत 
झन झन थाकृया वःगु दु । कन्हय्‌ भी म्वायेत प्राकृतिक 
सम्पदा मदयेक मगा: । उकि  स्वांया प्रतीकया रुपय्‌ भीगु 
देशय्‌ दुगु प्राकृतिक सम्पदा गँ, पहाड खुसि, झंग:, पशु पंछि 
फुक्कसितं खः कथं छयला: झीसँ कन्हयूयागु नेपा: क:क: 
धायेकेमा:गु दु । भीत मा:गु फुक्क प्रकृतिया दुने हे दु । 
उकियात भीसं भिंगु मिखां जक स्वये सयेकेमा: । भी गुकथं 
न्ह्यायेगु भीगु हे ल्हातिइ दु । 

हयाउँमचाया स: 





हयाउँमचा । नकतिनि बुम्ह, थःगु भासं खँ ल्हाये मस:निम्ह 
मचा । मांया प्वाथं थ्व संसारय्‌ वया नं वं मनुया पहचह 
संसारया गतिविधि छुँ नं मस्यु । वं छता जक स्यू-थ्व संसारय्‌ 
जि वये धुन, जि थन म्वाये मा:गु दु । थन म्वायेगु वइगु 
अधिकार ख: । व सुम्क च्वना थन म्वाये फैमखु । नकतिनि 
बुम्ह मचां नं म्वायेत थन संघर्ष याये मा, विद्रोह यायेमा । 
वया संघर्षया यात्रा मांया प्वाथं पिहां वयवं हे शुरु ज्वी । 
जीवनया संघर्ष वं पला पला पतिकं थ्विका यंकी । जीवनया 
स्वचालित प्रक्रियाय्‌ वं थःत नं दुथ्याकेगु कृत याई । 

हयाउँमचा खँ ल्हाये मसतले थ:त मा:गु मछिंगु, छुं नं 
अनुभुतियात पिन्केगु हे वं थःत ख्वया क्यनेगु ख: । वं ख्वया 
मक्यंसां थःत नकतिनि बुइकुम्ह माम्हं नं वइत दुरु त्वंकेगु 
ल्वमंका बिइ । नयेपित्यासां वं ख्वया क्यनि, तानो, चिक, 
च्वफाय, खिफाय्‌ न्हयागु यासां थःत जूगु मगा मचायात वं 
ख्वया हे क्यनि । वइगु भाय्‌ हे ख्वयेगु खः । थःगु सुविधाया 
लागि, थ:प्रति आकर्षित यायेगु माध्यम खः । विश्वया न्हयागु 
थासय्‌ च्वंम्ह मचाया भाय्‌ खः थ्व । अमेरिका, युरोप, एसिया, 
अफ्रिका, ल्याटिन अमेरिका, अष्ट्रेलिया न्हयाथाय्‌ च्वम्ह मचायानं 
छगु हे विशव भाषा खःथ्व। भीगु देय्‌ दुने नं उलिमछि 
मातृभाषा दुपिं मचातय्‌ छगु हे भाय्‌ खः थ्व । सुं नं मचा जि 


२४ 


नेवा भाषं ख्वये, जि खँय्‌ भाषं ख्वये, जि सँय्‌ भाषं ख्वये धका 
ख्वइ मखु । अथे हे विदेशयाम्ह मचा नं जि अमेरिकन भाषं, 
रसियन भाषं, चिनिया भाषं वा हिन्दी भापं ख्वये धका ख्वइ 
मखु । उकि ह्याउँमचाया ख्व सलय्‌ भाषा बिबाद मदु। व 
प्रकतिया स:ख: । व स्वच्छ, व निर्मल । तर वया विद्रोह दु, 
संघर्ष दु । व थ्व विश्‍वय्‌ म्वाये मा:गु दु । वइत सुसा कसा 
याइपिं फुक्कसिनं कन्हे थ्व विश्‍वय्‌ वइत ज्याछिं कथं जीवन 
हनेत थ:थ:गु क्षेत्रं मा:मागु हलंज्वलंत चूलाका विइमा । 
छायधा:सा कन्हे यागु विश्व थों याम्ह ह्याउँमचाया ल्हातिइ 
द्‌ । 


> 

विश्व्या उलिमछि प्राणीत मध्ये की नं छम्ह प्राणी ख: । 
मिखां तिफ्याये मफर्पी कीत निसें तत:धिकपिं कीत नं भीसं 
खना च्वनागु दु । थथ:गु संसारय्‌ मस्त जुया व कीतसें नं 
वातावरणया संतुलनय्‌ तिब: बिया च्वंगु दु । ठिं इम्‌ स्वया नं 
चिकिचा धिक:म्ह की वालालल जुया च्वंगु स्वये बलय्‌ छित 
अजुमचाला । व कीया मिखा गपाय्गव, तुति गपायपु, प्वा 
गपायूग्व, मुटु गपाय्रव, इत्यादिया कल्पना ज्वी फु छित । व 
स्वचालित मिसिन थें सुररर जुया च्वनि । वं नइगु छु, वं खि 
फाइगु गथे । इत्यादिया बिचा: यायेबलय्‌ प्रकृतिया श्रृष्टियात 
धन्य हे धायेमा । प्रकृतिया दुने थथे अजु चायापुगु यक्को 
यक्को दु । व की थें हे भंग पन्छित, जनावरत अले खं ल्हाये 
सम्ह मन्‌ नं प्रकृतिया दुनेयापिं प्राणत खः । अथे हे लखय्‌ दुने 
च्वनिपिं उलि हे प्राणित दनि । प्रकृतिया थ्व विशाल श्रृष्टियात 
लुमंका स्वये बलय्‌ थ्व विशव तसक अदभूत, तसक न्हयेपुसे 
च्वं । 

प्रकृतिया थ्व फुक्क प्राणीत पंच तत्वया लिधंसाय्‌ म्वाना 
च्वन । पृथ्वी, आकास, ल, फय्‌ मिया ग्वसालं थ्व फुक्क 
प्राणीत थन म्वाना च्वन। उकि मध्ये नं च्चये याम्ह प्राणी मन्‌ 
नं पञ्चतत्व मदयूक घोछि हे म्वाय्‌ फैमखु । वं यागु विकासं 
थौं व ब्रम्हाण्डय्‌ घौखिं चाहुले फुसां सासः ल्हायेत फय्‌ 

मदयूक वइगु अन्वेषनया छुं नं मतलब मदु । वं पितछवगु 
सास: दुने काये मफुतकि वइगु छुं अस्तित्व मन्त। व तःत धंगु 
प्राकृतिक प्रकोपत, दुर्घटनात इत्यादि बचेजुइ मफुतकि व 
छम्ह की थें जुया सिना वनि । अजागु प्रकोपया न्हयोने वइगु 
ज्ञान, बुद्धि, बोलि, विवेक छुं हे ज्यालगय्‌ ज्वी मखु । उकिं 
प्राकतिक संरचनाया थ्व अदभूत गु श्रृष्टियात बचेयाना 
न्हयचिलेगु भीगु मू उद्देश्य ज्वीमा । अले जक थ्व न्हयैपुग 
संसारया क्रम सुथां न्हयाना च्वनि । छम्ह मिखां खंके थाकुम्ह 
की निसें मन्‌ थें जा:पिं कीत नं म्वायूकं मसीइगु वातावरण 
दयेकेगु भीगु उद्देश्य ज्वीमा । 

जि व पञ्चतत्त्व 





जिगु न्हासं जिं सास: ल्हाना च्वना, न तायेका च्वना । 
जिगु म्हुतुं जिं न्ववाना च्वना, जिग म्यें सवा कया च्वना । 
जिगु न्हायपनं जिं पिनेयागु स: तायेका च्वना । जिग मिखां जिं 
फुक्क खंका च्वना । जिगु म्हं, ल्हा तुति जि स्पर्शया अनुभुति 
याना च्वना । थ्व तत्त्व तसें जिगु विवेकयाता न्हयाका च्वन । 
प्रकृतिया विवेकशिल प्राणी जि, मन्‌ । प्रकृतिया अनुपम ब:या 
न्हयोने जि छम्ह साधारण की थें जक ख: । प्रकृतिया अपारगु 
फय्‌या भण्डारय्‌ जितः सासः ल्हायेगु थाय्‌ मदुगुसा जि छगु 
सेकेण्ड नं म्वाय्‌ फै मखु । वइगु अनन्तगु आकासया सिमाना 
मदुगुसा जि थः दनेगु थाय्‌ हे दैमखु, जिगु थःगु म्हया संचालन, 
उखे थुखे गनं ज्वी फे मखु । अथे हे वइगु अपारगु लया श्रोत 
मदुगुसा जि गथे म्वाये फे जिं बिचा तकं याये मफु। थ्व धरती 
मदुगुसा जिगु थायबाय्‌ गन ज्वी, जि दनेगु, च्वनेगु, फयृतुइगु 
गन ? अथेहे थ्व धरती जि थें जापि प्राणीतयूगु अन्नया धुक्‌ नं 
ख: । प्रकृतिया गर्भयागु मी सुद्योयागु नं जि म्वायेत मदयूक 
मगा । थुकथं विशाल प्रकृतिया भण्डारय्‌ जि थें जापिं अरबों 
मनूत, मेमेपिं प्राणीत, सिमा, स्वाँ, गुँ, पहाड, समुद्र अथेहे 
प्रकृतिया अनेनेगु हलंज्वलंत लुमंका स्वये बलय्‌ थ्व प्रकृति 
तसक' अदभूत, तसक अजुचायापु । थ्व पृथ्वी म्वाय्‌ दया जिगु 
विवेकं जिं थःत धन्य तायेका च्वना । 

थ्व प्रकतिया पञचतत्त्वं छायेपिया च्वंपि प्राणीत मध्ये 
मनू प्रकृतिया दकले च्वन्ह्याम्ह प्राणी ख: । वइके विवेक दु, 
बृद्धि दु, ज्यू मज्यू, त्यो मत्यो फुक्कया विवेचना यायेगु शक्ति 
दु । वइत ऐन कानून दुने न्हयाकेत अनेक व्यवस्था दया नं, 
वइत उलंघन याना अपराध यायेगु प्रवृत्ति वइके दु । अथे ऐन 
कानुनं चिना मतसां मेपिं प्राणीतसें मनुखँ थें चायेकं थ:त 
ज्याखिकथं नियमया उल्लंघन यायेगु कृत: मया । फुक्क विवेक 
मदुपिं प्राणीत स्वया मनुखं थःगु विवेकयात अ:खतं छयला 
ततःधंगु अपराधत याना च्वंगु दु । थुगु ल्याखँ अल्याख अविवेकि 
पशु पंछि स्वया मनूया विवेक तसक क्वे ला । वइगु विवेक व 
बुद्धिं प्रकृतिया अपारगु अमुल्यगु भण्डारयात नं फोहर यायेत 
लिमिस्व । फय, ल, सुद्योया किरण, पृथ्वी, आकासयागु वातावरण 
फुककयात वं प्रदुषण याना च्वंगु दु । प्रदुषण याना न्हून्हग 
ल्वय्‌ व महामारीत वया च्वंगु दु । व प्रदुषण छि जि सुं प्राणीनं 
मुक्त ज्वी फैमखु । भीगु विकासया अर्थ वातावरण प्रदुषण 
यायेगु मखु, प्रकृतिया अपारगु वरदानया सदाँ स्वच्छयाना 
फुककसित न्हयैपुक म्वायेगु कृत: यायेगु खः । मखुसा प्रकृतिया 
वातावरण स्यना थौं भीसं फयाच्चनागु महामारी स्वयां नं 
तच्चोगु कल्पनां पिनेयागु महामारी फयेत भी तयार मजुसे 
मगा । थ्व न्हैयुगु प्राकृतिक वातावरण छिगु नं खः, जिगु नं खः । 
थ्वैत न्हैयुका तयेत छि जिं थौं हे थ:थ:गु कृतलं फुगु चागु यायेमा । 

मृत्यु व जीवनयात दुवाला स्वयाबलय्‌ 





मृत्यु व जीवन । ख्युंग॒ अन्धकार व तेल्लागु जः थें । 
सुख व दु:ख नं मृत्यु व जीवन ख: । छम्ह मचा बुई, परिवार 
यू फुक्क लयताई । व हे मचा तुक तुक न्यासिवने सई, 
हिसिचा दयेक फुक्कसित न्हिका खं ल्हाये सई, ल्यायेम्ह ल्यासे 
जुई मतिना याये सया वइ, इहिपा जुइ, व्यवहारे लाई, हानं 
वयानं मचात दइ, बुऱ्हा बुऱ्ही जुई, अलय्‌ अन्तय्‌ सिना वनि । 
सिद्धार्थ गौतमं थ्व हे मृत्यु, जीवन, ल्वय्‌या रहस्य थुइकेत राज 
महल त्वता बुद्धत्व प्राप्त यावन । तर थ्व मृत्यु व जीवनया 
क्रम ला थन निरन्तर कथं न्हयाना हे च्वंगु दु । थ्व हे क्रमय्‌ 
थ्व विश्वया फुक्क प्राणीतसें थ:न्हना नं थःगु वंश ल्यंका 
च्वंगु दु । थुकथं मृत्यु व जीवनया अतुत क्रम दुने वइगु सुख 
दुःखया बाखँत न्हयाना च्वंगु दु । 

मृत्यु सुइतं मयो तर व अनिवार्यगु लुखा खः गुकि छन्ह 
बूपिं फुक्क प्राणित दुहाूँ मवंसे मगा । मृत्यु लिपा व गन वनि 
सुनानं स्यूग॒ मखु । उकि भीसं झी म्वातले जक थन छुं याये 
फई, भिंगु वा मभिंगु न्हयागु ज्या थ ज्वी ब्यू । तर छिं याइगु 
मभिंगु ज्यां सायद छित छिगु परिवारयात छुं कथं ठिक ज्वी 
फु । व मभिंगु ज्यां छि सिड धुंका छित लुमंकिपि सुं नं दइ 
मखु । तर ठिं याइगु भिंग ज्यां, छि सिइ धुंकसां छित: लुमंकिपिं 
छिगु ज्यां ह:पा काइपिं यक्को दयेफ्‌ । उकि छिगु मृत्यु 

जुइन्हयो छिगु जीवनं यायेगु भिंगु व मभिंगु ज्या क्वछिग्‌ छिग 
हे ल्हातिइ दू । छायूधासा मृत्यु लिपा ला छिं छुं हे याये 
फेमखु, छिगु अस्तित्त्व हे शुन्य ज्वी धुंकि उकि थन छिं छुं 
यायेगु धैगु हे छिगु जीवन दत्तले जक खः । 

भीगु जीवन दत्तले कीत सकतां मा: । तर सिइ धुंकल 
कि छुं हे म्वाल। उकि कन्हे झी सिना वने मानि धैगु खँ भीसं 
न्हयाबलें मतिइ तया च्वने मा, अले भीसं यायेगु ज्या नं कन्हे 
सिइ मानिगु भा:पिया फतिम फत्तले सकसितं भिं जुइगु ज्या 
याये फयूकेमा । भीगु मानवताया धर्म थ्व हे ख: । 

थेक्क स्वसा जीवन व मृत्यु स्वर्ग व पाता थें पा। थौं तक 
जि म्वाना च्वनागु या मतलब जि थौं तक मृत्यु पाखें बचे 
जुया च्वना । छायधा:सा भीगु पला पला पतिकं मृत्यु व 
दुर्घटनां न्हयाबले लित्तु लिना च्वंगु दु । मृत्युयात चिडका 
न्हयचिलेगु हे जीवन ख: । मृत्युया सम्भावित सुलाकासाय्‌ चुलु 
ब्यनिगु धैगु हे जीवनया अन्त ख: । थु किं सिइदु मृत्यु व जीवन 
धैगु स्वर्ग व पाता थें पा:सां इपिं गुलि सतिइ धका । 

तर जीवनया छगु अनन्तगु क्रम दु- श्रृष्टिया घःचा । 
मृत्युं सुइगं जीवनया अन्त याना व्यूसां श्रृष्टिया क्रमयात स्याये 
मफु । मृत्युया लागि श्रृष्टिया क्रम घस्वा पतिं खः । उकिं 
जीवनयात मृत्युं गुवलें बुके मफु । सिम्ह मन्‌ अनन्तगु यात्राय्‌ 
वने धुंकुसां वं याना थकगु श्रृष्टिया क्रमं वइत जीवन्त याना 
तई । मृत्युं श्रृष्टियातनास यासां श्रृष्टिया क्रमयात स्याये मफ्‌ । 
जीवन व मृत्युया संघर्षय्‌ मृत्यु थन थाय हे बूग दु । मृत्यु 

शक्तिशाली खसां श्रृष्टिया क्रमया न्हयोने व निहिर जुया 
कमजोर जुया ब्यंगु दु । उकि मृत्युया यात्रा अनन्त खसां 
श्रृष्टिया क्रमया दुने जीवन नं अनन्त ख: । मृत्यु व जीवनयाता 
नाला दुने बालाक टला स्वये बलय नितां कीत मदयेक मगा । 
शायद विश्वय्‌ मनूल्याया संतुलन यायेत नं थ्व क्रम न्हयाना 
च्वंग्‌ ज्वी मा । उकि  मृत्युया दु:ख व जीवनया सुख नितां यात 
झीगु जीन्दगीया अभिन्न पक्ष धका झीसं उति ग्यंक भा:पे 
फयूकेमा । 

जित: बुया नं सी मा:पिं मनूतसे न्हूदँ न्यायेका च्वंगु यो । सिना च्वंपिं मनूतसे 
न्यायेका च्वंगु नहुँदै मयो । न्हँदै सी पिंत मखु, म्वापिंत ख 
न्हदेंया दुने जि 


थन त:धंगु सांस्कृतिक ह्युपा हयेमानि मनूतयूगु संस्कार व नुगलय्‌ ग्वः 


फय्‌ वयेके मानि । थन हां निसें ल्ये थना छवे मा:गु थक्को ज्यात ल्यं 
दनि । 








जःला खःला 


तर द्योयात रक्षा याइम्ह मनूया नुगलं नं द्यो खुया यंके धुंकल, द्यो तना 
वने धुंकल । मेकथं धायेगु ख:सा द्यो धैम्ह द हे मदय्‌ धुंकल धा:सां जिइ 
धुंकल । | पा 
द्यो तना च्वंगु जिगु चुक | 


उकि ह्याउँमचाया ख्व सलय्‌ भाषा विवाद मदु र व प्रकृतिया स: ख: । 
व स्वच्छ, व निर्मल । 
हयाउँ मचाया सः 


मृत्युया लागि श्रृष्टिया क्रम घस्वा पतिं खः । उकि जीवनयात मृत्य 
गुबलें बुके मफु । 
मृत्यु व जीवनयात दुवाला स्वयाबलय्‌ 


थ्व ई जिगु, थ्व विश्व जिगु । जि थें जाःपिं मनूतसें बाय्‌ कयाच्वंगु थ्व 
विश्व ब्रह्माण्ड । जि थें जा:पिं मनूत म्वाना | 
थौं स्वया नं कन्हे न्हयैपुक म्वाय्‌ यो । जित. 
झ:झ: धाःगु स्वये यो । जितः थौं स्वया कन्हेय 
| स्वये यो, थौं याम्ह मनूखँ स्वया उप्पो प्रगति याःग्‌ 

